ประกาศคณะกรรมการกํากับหลักทรัพย์และตลาดหลักทรัพย์ที่ กธ. 31/2543เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทหลักทรัพย์มีสํานักงานสาขา อาศัยอํานาจตามความในมาตรา 14 และมาตรา 92 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิก (1) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2541 เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทหลักทรัพย์มีสํานักงานสาขา ลงวันที่ 15 พฤศจิกายน พ.ศ. 2541 (2) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 21/2542 เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทหลักทรัพย์มีสํานักงานสาขา (ฉบับที่ 2) ลงวันที่ 6 ตุลาคม พ.ศ. 2542ข้อ ๒ ประกาศนี้ให้ใช้บังคับนับแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ "บริษัทหลักทรัพย์" หมายความว่า บริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การเป็นที่ปรึกษาการลงทุน การค้าหลักทรัพย์ หรือการจัดจําหน่ายหลักทรัพย์ ที่มิได้จํากัดเฉพาะหลักทรัพย์อันเป็นตราสารแห่งหนี้ "สํานักงานสาขาเต็มรูปแบบ" หมายความว่า สํานักงานสาขาของบริษัทหลักทรัพย์ที่สามารถให้บริการได้ตามขอบเขตการให้บริการที่บริษัทหลักทรัพย์ได้รับอนุญาต "สํานักงานสาขาออนไลน์" หมายความว่า สํานักงานสาขาของบริษัทหลักทรัพย์ที่ให้บริการด้วยอุปกรณ์คอมพิวเตอร์ และจํากัดการให้บริการเฉพาะกิจการที่กําหนดไว้ในข้อ 6 "สํานักงานบริการด้านหลักทรัพย์" หมายความว่า สํานักงานสาขาของบริษัทหลักทรัพย์ที่จํากัดการให้บริการเฉพาะกิจการที่กําหนดไว้ในข้อ 12 "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ หมวด ๑ สํานักงานสาขาเต็มรูปแบบ สํานักงานสาขาออนไลน์ อํานาจสั่งการของสํานักงานและการแจ้งวันปิดทําการของสํานักงานสาขา ส่วน ๑ สํานักงานสาขาเต็มรูปแบบและสํานักงานสาขาออนไลน์ข้อ ๔ บริษัทหลักทรัพย์ที่ประสงค์จะมีสํานักงานสาขาเต็มรูปแบบหรือสํานักงานสาขาออนไลน์ ให้ถือว่าได้รับอนุญาตจากสํานักงานแล้ว หากในวันที่จะเริ่มเปิดดําเนินการบริษัทหลักทรัพย์มีคุณลักษณะดังต่อไปนี้ (1) เป็นบริษัทหลักทรัพย์ที่มิได้รับใบอนุญาตให้ประกอบธุรกิจเงินทุนด้วย (2) สามารถดํารงเงินกองทุนสภาพคล่องสุทธิได้ตามเกณฑ์ที่กําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนสภาพคล่องสุทธิ (3) ส่วนของผู้ถือหุ้นตามงบการเงินฉบับล่าสุดที่ผ่านการตรวจสอบโดยผู้สอบบัญชีที่สํานักงานให้ความเห็นชอบแล้วมีสถานะเป็นบวก ทั้งนี้ ในกรณีที่บริษัทหลักทรัพย์มีการเพิ่มทุนภายหลังจากวันที่ในงบการเงินฉบับล่าสุด บริษัทหลักทรัพย์อาจนําข้อมูลการเพิ่มทุนดังกล่าวมาปรับปรุงส่วนของผู้ถือหุ้นได้ (4) ไม่อยู่ระหว่างถูกกล่าวโทษหรือถูกดําเนินคดีตามกฎหมายว่าด้วยหลักทรัพย์และตลาดหลักทรัพย์ กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์กฎหมายว่าด้วยการธนาคารพาณิชย์ กฎหมายว่าด้วยการประกันชีวิต หรือกฎหมายที่เกี่ยวกับธุรกิจทางการเงินในทํานองเดียวกัน ไม่ว่าจะเป็นกฎหมายไทยหรือกฎหมายต่างประเทศ โดยหน่วยงานที่มีอํานาจตามกฎหมายนั้น ทั้งนี้ ในความผิดเกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์ หรือการบริหารงานที่มีลักษณะเป็นการหลอกลวง ฉ้อฉล หรือทุจริต และไม่มีประวัติการกระทําความผิดดังกล่าวในช่วงระยะเวลาที่สํานักงานกําหนดแต่ไม่เกินห้าปีย้อนหลังก่อนวันที่จะ เริ่มเปิดดําเนินการ (5) ไม่อยู่ระหว่างถูกคณะกรรมการ ก.ล.ต. หรือสํานักงานสั่งห้ามขยายหรือระงับการประกอบธุรกิจหรืออยู่ระหว่างแก้ไขการดําเนินการตามที่คณะกรรมการ ก.ล.ต. หรือสํานักงานสั่งการตามมาตรา 141 มาตรา 142 หรือมาตรา 143 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 (6) ในช่วงระยะเวลาสิบสองเดือนย้อนหลังก่อนวันที่จะเริ่มเปิดดําเนินการ ไม่ปรากฏว่ามีความผิดในลักษณะที่เป็นการจงใจอําพรางฐานะการเงินหรือผลการดําเนินงานที่แท้จริงของบริษัทหลักทรัพย์ (7) สํานักงานไม่ได้มีคําสั่งห้ามมิให้บริษัทหลักทรัพย์มีสํานักงานสาขาเพิ่มเติม อันเนื่องมาจากบริษัทหลักทรัพย์มีความบกพร่องของระบบงานในลักษณะที่ร้ายแรง ในกรณีดังต่อไปนี้สํานักงานจะพิจารณาว่าเป็นความบกพร่องของระบบงาน ในลักษณะที่ร้ายแรงตามวรรคหนึ่ง (ก) นําทรัพย์สินหรือบัญชีของลูกค้ารายหนึ่งไปใช้เพื่อประโยชน์ของลูกค้า อีกรายหนึ่ง หรือเพื่อประโยชน์ของบุคคลอื่น หรือของบริษัทหลักทรัพย์ โดยไม่มีเหตุอันสมควร (ข) ไม่มีการแยกหน้าที่ความรับผิดชอบโดยชัดเจนระหว่างหน่วยงานให้บริการด้านหลักทรัพย์ (front office) และหน่วยงานปฏิบัติการด้านหลักทรัพย์ (back office) (ค) กระทําการหรืองดเว้นกระทําการอื่นใดในลักษณะที่อาจเป็นเหตุให้เกิด ความเสียหายอย่างร้ายแรงแก่ลูกค้า ในกรณีที่บริษัทหลักทรัพย์ขาดคุณลักษณะตาม (4) หรือ (6) บริษัทหลักทรัพย์จะได้รับอนุญาตจากสํานักงานต่อเมื่อแสดงต่อสํานักงานได้ว่าบริษัทหลักทรัพย์ได้ดําเนินการให้ผู้บริหารหรือพนักงานที่รับผิดชอบต่อการกระทําที่เป็นเหตุให้บริษัทหลักทรัพย์ขาดคุณลักษณะดังกล่าวออกจากบริษัทแล้วข้อ ๕ บริษัทหลักทรัพย์ต้องจัดให้สํานักงานสาขาเต็มรูปแบบมีหน่วยงานและบุคลากร ดังต่อไปนี้ (1) หน่วยงานให้บริการด้านหลักทรัพย์ (2) หน่วยงานปฏิบัติการด้านหลักทรัพย์ ทั้งนี้ บริษัทหลักทรัพย์อาจจัดให้สํานักงานสาขาเต็มรูปแบบใช้หน่วยงานปฏิบัติการด้านหลักทรัพย์ร่วมกับสํานักงานใหญ่ หรือสํานักงานสาขาเต็มรูปแบบแห่งอื่นก็ได้ (3) ผู้จัดการซึ่งมีคุณลักษณะตามข้อ 4(4) โดยอนุโลม ในกรณีที่ไม่มีผู้จัดการหรือผู้จัดการขาดคุณลักษณะตามวรรคหนึ่ง บริษัทหลักทรัพย์ ต้องดําเนินการแต่งตั้งผู้จัดการรายใหม่ภายในหนึ่งเดือนเว้นแต่จะได้รับการผ่อนผันจากสํานักงาน โดยในช่วงระยะเวลาดังกล่าวบริษัทหลักทรัพย์อาจให้เจ้าหน้าที่ของสํานักงานใหญ่หรือผู้จัดการสํานักงานสาขาเต็มรูปแบบแห่งอื่นเป็นผู้จัดการสํานักงานสาขาแห่งนั้นก็ได้ข้อ ๖ ให้สํานักงานสาขาออนไลน์ทําหน้าที่ได้เฉพาะกิจการต่อไปนี้ (1) จัดให้มีอุปกรณ์คอมพิวเตอร์ เพื่อให้ลูกค้าส่งคําสั่งซื้อขายหลักทรัพย์ด้วยตนเอง (2) รับคําขอเปิดบัญชีซื้อขายหลักทรัพย์ เพื่อส่งให้สํานักงานใหญ่หรือสํานักงานสาขาเต็มรูปแบบพิจารณาอนุมัติ (3) รับหรือส่งมอบเงินหรือหลักทรัพย์โดยทางอิเล็กทรอนิกส์ (4) ดําเนินการอื่นใดที่จําเป็นหรือเกี่ยวเนื่องตามที่สํานักงานประกาศกําหนด ในการให้บริการตามวรรคหนึ่ง ห้ามมิให้สํานักงานสาขาออนไลน์ให้คําแนะนําเกี่ยวกับการลงทุนในหลักทรัพย์แก่ลูกค้า ทั้งนี้ ต้องมีข้อความแสดงไว้โดยชัดแจ้งว่าไม่ได้รับอนุญาตให้ทําการให้คําแนะนําเกี่ยวกับการลงทุนในหลักทรัพย์แก่ลูกค้าด้วยข้อ ๗ บริษัทหลักทรัพย์ต้องแต่งตั้งผู้รับผิดชอบการดําเนินงานสํานักงานสาขาออนไลน์ ทั้งนี้ ผู้รับผิดชอบดังกล่าวอาจเป็นเจ้าหน้าที่สํานักงานใหญ่หรือผู้จัดการสํานักงานสาขาเต็มรูปแบบหรือผู้จัดการสํานักงานบริการด้านหลักทรัพย์อื่นข้อ ๘ ให้บริษัทหลักทรัพย์แจ้งรายละเอียดการจัดตั้งสํานักงานสาขาเต็มรูปแบบหรือสํานักงานสาขาออนไลน์ตามแบบที่สํานักงานประกาศกําหนดให้สํานักงานทราบล่วงหน้าก่อนวันเริ่มเปิดดําเนินการข้อ ๙ บริษัทหลักทรัพย์ที่ประสงค์จะยกระดับสํานักงานสาขาออนไลน์ให้เป็นสํานักงานสาขาเต็มรูปแบบ ให้ดําเนินการได้หากในวันที่จะเริ่มยกระดับบริษัทหลักทรัพย์มีคุณลักษณะตามข้อ 4 และต้องแจ้งรายละเอียดการยกระดับสํานักงานสาขาตามแบบที่สํานักงานประกาศกําหนดให้สํานักงานทราบล่วงหน้าก่อนวันที่จะเริ่มยกระดับด้วยส่วน ๒ อํานาจสั่งการของสํานักงานและการแจ้งวันปิดทําการสํานักงานสาขา ข้อ ๑๐ เมื่อปรากฏหลักฐานต่อสํานักงานว่าสํานักงานสาขาเต็มรูปแบบหรือสํานักงานสาขาออนไลน์แห่งใดของบริษัทหลักทรัพย์ใดมีการดําเนินงานในลักษณะอันอาจเป็นเหตุให้เกิดความเสียหายแก่ลูกค้า หรือไม่สามารถดํารงคุณลักษณะหรือไม่สามารถปฏิบัติตามประกาศนี้ตลอดระยะเวลาที่มีและเปิดดําเนินการสํานักงานสาขาแห่งนั้น ให้สํานักงานมีอํานาจสั่งให้บริษัทหลักทรัพย์นั้นแก้ไขหรือกระทําการหรืองดเว้นกระทําการเพื่อให้เป็นไปตามประกาศนี้ หรือสั่งเพิกถอนการอนุญาตที่ให้มีสํานักงานสาขาแห่งนั้นได้ข้อ ๑๑ บริษัทหลักทรัพย์ที่ประสงค์จะปิดสํานักงานสาขาเต็มรูปแบบหรือสํานักงานสาขาออนไลน์แห่งใดไม่ว่าจะเป็นการชั่วคราวหรือถาวร ให้แจ้งวันปิดทําการต่อสํานักงานและปิดประกาศไว้ในที่เปิดเผย ณ ที่ทําการของสํานักงานสาขาแห่งนั้นล่วงหน้าเป็นเวลาพอสมควร ทั้งนี้ บริษัทหลักทรัพย์ยังมีหน้าที่ต้องดําเนินการให้ลูกค้าได้รับบริการจากสํานักงานใหญ่หรือสํานักงานสาขาแห่งอื่นหรืออํานวยความสะดวกให้ลูกค้าได้รับบริการจากบริษัทหลักทรัพย์อื่นหมวด ๒ สํานักงานบริการด้านหลักทรัพย์ ข้อ ๑๒ ให้สํานักงานบริการด้านหลักทรัพย์ทําหน้าที่ได้เฉพาะกิจการต่อไปนี้ (1) รับคําขอเปิดบัญชีซื้อขายหลักทรัพย์ เพื่อส่งให้สํานักงานใหญ่หรือสํานักงาน สาขาเต็มรูปแบบพิจารณาอนุมัติ (2) รับคําสั่งซื้อหรือขายหลักทรัพย์ (3) ยืนยันการซื้อหรือขายหลักทรัพย์ (4) รับชําระเงินสดจากลูกค้าเพื่อเป็นค่าธรรมเนียมในการทําธุรกรรมต่าง ๆ จํานวนไม่เกินหนึ่งหมื่นบาทต่อวันต่อราย (5) รับเช็คค่าซื้อหลักทรัพย์จากลูกค้าหรือส่งมอบเช็คค่าขายหลักทรัพย์ให้แก่ลูกค้า (6) รับหลักทรัพย์จากลูกค้าหรือส่งมอบหลักทรัพย์ให้แก่ลูกค้า (7) รับทรัพย์สินจากลูกค้าไว้เป็นหลักประกันหรือส่งคืนทรัพย์สินที่เป็นหลักประกันให้แก่ลูกค้า (8) จัดแสดงความเคลื่อนไหวของราคาหลักทรัพย์และข้อมูลเกี่ยวกับหลักทรัพย์ต่าง ๆ เพื่อให้บริการแก่ลูกค้า (9) จัดพิมพ์และจัดส่งเอกสารที่เกี่ยวข้องกับการเรียก รับ หรือจ่ายเงินของลูกค้าได้ ภายใต้หลักเกณฑ์ดังต่อไปนี้ (ก) เอกสารต้องจัดพิมพ์โดยใช้อุปกรณ์คอมพิวเตอร์ที่เชื่อมโยงข้อมูลมาจากระบบคอมพิวเตอร์ของสํานักงานใหญ่ (ข) ผู้ลงนามในเอกสารต้องเป็นพนักงานประจําสํานักงานบริการด้านหลักทรัพย์ที่ได้รับมอบอํานาจจากสํานักงานใหญ่ และต้องมิใช่เจ้าหน้าที่การตลาดหรือเจ้าหน้าที่รับคําสั่งซื้อขายหลักทรัพย์ (ค) เอกสารต้องจัดส่งให้แก่ลูกค้าโดยตรงหรือโดยทางไปรษณีย์ลงทะเบียน และต้องไม่ดําเนินการผ่านเจ้าหน้าที่การตลาดหรือเจ้าหน้าที่รับคําสั่งซื้อขายหลักทรัพย์ ในกรณีที่บริษัทหลักทรัพย์ซึ่งมีสํานักงานบริการด้านหลักทรัพย์ได้รับแต่งตั้งให้เป็นตัวแทนจําหน่ายหลักทรัพย์ หรือในกรณีที่บริษัทหลักทรัพย์ดังกล่าวได้รับใบอนุญาตประกอบธุรกิจหลักทรัพย์ประเภทการจัดจําหน่ายหลักทรัพย์ได้รับแต่งตั้งให้เป็นผู้จัดจําหน่ายหลักทรัพย์ ให้สํานักงานบริการด้านหลักทรัพย์ของบริษัทหลักทรัพย์ดังกล่าวทําหน้าที่ดังต่อไปนี้ได้เพิ่มเติม (1) แจกจ่ายหนังสือชี้ชวนหรือเอกสารการเปิดเผยข้อมูลเกี่ยวกับหลักทรัพย์ที่จําหน่าย (2) แจกจ่ายหรือรับใบขอซื้อหรือใบจองซื้อหลักทรัพย์ (3) รับชําระเงินค่าซื้อหลักทรัพย์หรือค่าจองซื้อหลักทรัพย์ (4) ยืนยันการซื้อหลักทรัพย์ (5) ส่งมอบหลักทรัพย์ให้ผู้ซื้อ (6) คืนเงินค่าจองซื้อหลักทรัพย์ให้แก่ผู้ที่ไม่ได้รับการจัดสรรหลักทรัพย์ข้อ ๑๓ บริษัทหลักทรัพย์ใดประสงค์จะยกระดับสํานักงานบริการด้านหลักทรัพย์ ให้เป็นสํานักงานสาขาเต็มรูปแบบ ให้ดําเนินการได้หากในวันที่จะเริ่มยกระดับบริษัทหลักทรัพย์มีคุณลักษณะตามข้อ 4 และต้องแจ้งรายละเอียดการยกระดับสํานักงานสาขาตามแบบที่สํานักงานประกาศกําหนดให้สํานักงานทราบล่วงหน้าก่อนวันที่จะเริ่มยกระดับด้วย ข้อ ๑๔ ให้นําความในข้อ 5 ข้อ 10 และข้อ 11 มาใช้บังคับกับสํานักงานบริการด้าน หลักทรัพย์โดยอนุโลมบทเฉพาะกาล ข้อ ๑๕ ให้ถือว่าบริษัทหลักทรัพย์ที่จัดตั้งขึ้นใหม่เนื่องจากการแยกการประกอบธุรกิจ เงินทุนและธุรกิจหลักทรัพย์ออกจากกัน ได้รับอนุญาตจากสํานักงานให้มีสํานักงานสาขาเต็มรูปแบบหรือสํานักงานบริการด้านหลักทรัพย์ได้ตามจํานวนและภายในเขตพื้นที่ที่บริษัทเงินทุนหลักทรัพย์มีและเปิดดําเนินการอยู่ในขณะแยกธุรกิจภายใต้หลักเกณฑ์ต่อไปนี้ (1) ในเวลาที่ยื่นคําขอรับความเห็นชอบการแยกการประกอบธุรกิจเงินทุนและธุรกิจหลักทรัพย์ออกจากกัน ผู้ยื่นคําขอได้แสดงรายละเอียดไว้ในโครงการการจัดตั้งและการดําเนินงานของบริษัทที่จะจัดตั้งขึ้นใหม่เพื่อประกอบธุรกิจหลักทรัพย์ ถึงความประสงค์ที่จะให้บริษัทหลักทรัพย์ที่จัดตั้งขึ้นใหม่มีสํานักงานสาขาเต็มรูปแบบหรือสํานักงานบริการด้านหลักทรัพย์เพื่อทดแทนสํานักงานสาขาเต็มรูปแบบหรือสํานักงานบริการด้านหลักทรัพย์ที่บริษัทเงินทุนหลักทรัพย์มีและเปิดดําเนินการอยู่ในขณะแยกธุรกิจ (2) ให้การอนุญาตมีผลใช้บังคับในวันเดียวกับที่ใบอนุญาตประกอบธุรกิจหลักทรัพย์ที่รัฐมนตรีว่าการกระทรวงการคลังออกให้แก่บริษัทหลักทรัพย์ที่จัดตั้งขึ้นใหม่มีผลใช้บังคับข้อ ๑๖ ในกรณีที่บริษัทหลักทรัพย์ที่ได้รับอนุญาตให้มีสํานักงานสาขาแห่งที่สํานักงานได้ให้อนุญาตไว้แล้วก่อนวันที่ประกาศนี้มีผลใช้บังคับ แต่บริษัทหลักทรัพย์ยังมิได้เปิดดําเนินการและยังไม่พ้นระยะเวลาหกเดือนนับแต่วันที่ได้รับอนุญาตหรือระยะเวลาที่ได้รับการผ่อนผันจากสํานักงานออกไปอีก ประสงค์จะเปิดดําเนินการสํานักงานสาขาแห่งดังกล่าว ให้บริษัทหลักทรัพย์แจ้งรายละเอียดการจัดตั้งสํานักงานสาขาแห่งดังกล่าวตามแบบที่สํานักงานประกาศกําหนดให้สํานักงานทราบล่วงหน้าก่อนวันเริ่มเปิดดําเนินการสํานักงานสาขาดังกล่าว ผู้มีอํานาจลงนาม - ประกาศ ณ วันที่ 24 สิงหาคม พ.ศ. 2543 (นายธารินทร์ นิมมานเหมินท์) รัฐมนตรีว่าการกระทรวงการคลังประธานกรรมการ คณะกรรมการกํากับหลักทรัพย์และตลาดหลักทรัพย์